Ieslodzījuma vietu pārvaldes

sarunu procedūras

„**Rīgas Centrālcietuma piebraucamā ceļa avārijas bojājumu novēršana**”

pamatojums

protokols Nr. 2017/26/1

Rīgā 2017. gada 9. martā

Ar Ieslodzījuma vietu pārvaldes (turpmāk – Pārvalde) priekšnieka 2017. gada 2. janvāra rīkojums Nr.2 „Par iepirkumu komisijas izveidošanu” izveidotās iepirkumu komisijas (turpmāk – Iepirkumu komisija) sēdē plkst.8.50, Stabu ielā 89, Rīgā, 314. kabinetā, piedalās:

**Iepirkumu komisijas priekšsēdētāja:** Pārvaldes priekšnieka vietniece majore Tatjana Trocka

**Iepirkumu komisijas priekšsēdētāja vietniece:** Pārvaldes centrālā aparāta Tiesiskā regulējuma daļas galvenā juriste majore Nataļja Gruzdova

**Iepirkumu komisijas locekļi:**

Pārvaldes centrālā aparāta Finanšu vadības un kontroles daļas vadītāja kapteine Inesa Mališeva

Pārvaldes centrālā aparāta Uzraudzības daļas galvenais inspektors majors Madars Vekmanis

Pārvaldes centrālā aparāta Apsardzes daļas galvenais inspektors majors Vadims Petruhins

Pārvaldes centrālā aparāta Nodrošinājuma daļas ugunsdrošības un civilās aizsardzības tehniķis Gints Bogdanovs.

**Sēdi vada:** T.Trocka.

**Sēdes gaita:** M. Vekmanis informē: saskaņā ar 2017. gada 28. februāra Rīgas Centrālcietuma Nodrošinājuma daļas vadītāja ziņojumā esošo informāciju, pie Rīgas Centrālcietuma piebraucamā ceļa pašiem transporta caurlaides un kontroles punkta vārtiem tika konstatēts grunts nosēdums ar asfalta seguma apgāšanu apmēram 50x90 cm platībā.

Apsekojot minēto grunts nosēdumu, tika konstatēts, ka ar nosēdumu izraisīta bedre tiek strauji izskalota ar sniega ūdeņiem, un pašlaik iekšējās bedres izmēri sastāda apmēram 80x160 cm un turpina paplašināties. Turklāt bedres dziļums ir vērtējams ne mazāk ka 50 cm, ievērojot to, ka bedre, mēģinot piebremzēt to attīstību iepriekšējo atkušņu laikā, tika daļēji aizpildīta ar ķieģeļiem.

Ievērojot visu iepriekš minēto, pie Rīgas Centrālcietuma transporta caurlaides un kontroles punkta vārtiem strauji attīstās bīstama avārijas situācija, kas apdraud ar asfalta seguma apgāšanu līdz 4-5 kvadrātmetru platībā. Asfalta seguma apgāšanas gadījumā tiks būtiski sašaurināts piebraucamā ceļa platums, kas negatīvi ietekmēs to caurlaides spēju un neļaus iebraukt cietuma iekšējā teritorijā lielā svara un gabarītu autotransportam, proti, tiks liegta iespēja nodrošināt Rīgas Centrālcietumu ar pārtiku, izvest atkritumus, ka arī iebraukt lielajam konvoja autobusam.

Tāpat apsekojot avārijas vietu, tika konstatēts, ka grunts nosēdums notiek starp divām kanalizācijas akām, kas varētu liecināt par kanalizācijas kolektora sagraušanu. Kolektora guldās dziļums apmēram 4 m. Turklāt blakus līdzīgā dziļumā atrodas arī cietuma ūdensvada pievads, kurš izvietots slēgtajā ķieģeļu kolektorā. Ņemot vērā visu iepriekš minēto, steidzamā kārtā ir nepieciešams veikt avārijas situācijas likvidēšanu.

N. Gruzdova informē: saskaņā ar Publisko iepirkumu likuma (turpmāk – Likums) 8.panta septītās daļas 3.punktu pasūtītājs var piemērot sarunu procedūru, iepriekš nepublicējot paziņojumu par līgumu, ja pasūtītājam neparedzamu ārkārtas apstākļu rezultātā objektīvi radusies situācija, kurā steidzamības dēļ nav iespējams piemērot atklātu konkursu, slēgtu konkursu vai konkursa procedūru ar sarunām. Minētie apstākļi, kas pamato ārkārtas situāciju, nedrīkst būt atkarīgi no pasūtītāja darbības.

Ņemot vērā, ka objektīvi iepriekš neparedzamu apstākļu dēļ pastāv piebraucamā ceļa tālākas bojāšanās risks, kas apdraud personu drošību un dzīvību, kā rezultātā netiks nodrošināta drošā un pilnvērtīga cietuma funkcionēšana, nepārprotami pastāv nepieciešamība steidzami novērst minētos bojājumus vistuvākajā laikā un, ievērojot faktiskos apstākļus, visīsākajā laikposmā.

Minētie apstākļi atbilst sarunu procedūras pazīmēm, un šim iepirkumam jāpiemēro Likuma 8.panta septītās daļas 3.punkta nosacījumi.

**Iepirkumu komisijas lēmums:**

Nopublicēt šo protokolu un tehnisko uzdevumu Pārvaldes tīmekļa vietnē [www.ievp.gov.lv](http://www.ievp.gov.lv) un noteikt piedāvājuma iesniegšanas termiņu līdz **2017. gada 15. marta plkst.11.00**. Nosūtīt uzaicinājumu piegādātājiem piedalīties sarunās.

Piedāvājuma dokumentus var iesniegt: elektroniski – [ievp@ievp.gov.lv](mailto:ievp@ievp.gov.lv); pa faksa numuru 67278697 vai personīgi iesniedzot Ieslodzījuma vietu pārvaldē darba dienās no plkst.8.30 līdz plkst.12.30 un no plkst.13.00 līdz plkst.17.00, Stabu ielā 89, Rīgā, 433. kabinetā (tālruņa numurs 67290122, 67290345).

Sēde beidzās plkst.9.25.

Iepirkumu komisijas priekšsēdētāja: T. Trocka

Iepirkumu komisijas priekšsēdētāja vietniece: N. Gruzdova

Iepirkumu komisijas locekļi: I. Mališeva

M. Vekmanis

V. Petruhins

G. Bogdanovs

**Tehniskā specifikācija**

Tehniskais uzdevums avārijas (grunts nosēdums) novēršanai Rīgas Centrālcietuma piebraucamajā ceļā M.Matīsa ielā 3, Rīgā.

1. Izrakt grunts nosēdums līdz nosēduma cēloņa konstatēšanai;

2. Novērst nosēduma cēloni (sagrauts kolektors, kolektora pārseguma sabrukšana vai cits);

3. Aizbērt bedri ar grunti, ievērojot grunts slāņu blietēšanu;

4. Atjaunot asfalta segumu, ievērojot normatīvu aktu prasības ceļu būvniecības jomā.

Iespēju robežās būtu vēlams izpildīt darbus brīvdienās, kad transporta kustība avārijas zonā ir minimāla.

Par pretendentu piedāvājuma izvēles kritēriju tiek noteikts piedāvājums ar viszemāko kopējo līgumcenu (bez pievienotās vērtības nodokļa).

Pretendenti objektu var apmeklēt darba dienā no plkst.10:00 līdz 16:00, pēc adreses Rīga Mazā Matīsa iela 3, iepriekš nosūtot ziņas (speciālistu vārdu, uzvārdu, personas kodu) par apmeklēšanu uz e–pasta adresi [andrejs.merkulovs@ievp.gov.lv](mailto:andrejs.merkulovs@ievp.gov.lv).